laion/Wikipedia-Exotic huggingface dataset:
Cessna 152

Cessna 152 on Ameerika kahekohaline fikseeritud telikutega mitmeotstarbeline lennuk. Lennuk on ehitatud Cessna 150 baasil ja esimesena mainitud 1977. aastal. Cessna 152-l on võimsam mootor ja väikesed konstruktsiooni muudatused. Esimene proovilend tehti 1978. aastal ja lennukit toodeti 1985. aastani. Cessna 152 kuulutati esimest korda välja 1977. aastal. Cessna 152 tootmise peamine põhjus oli uue 100 LL kütuse kasutamise algus. Lennuki tootmine lõppes 1985. aastal ja kokku toodeti 7584 lennukit. Nende seas olid A152 ja FA152 Aerobat mudelid. Maailmas on tuhandeid erinevaid Cessna 152 tüüpi lennukeid. Seetõttu on igal lennukil erinevad tehnilised omadused. Kõik Cessna 152 lennukid on toodetud koos Lycoming O-235 mootoriga. See mootor on võimas ja töötab uue kütusega – 100LL. Lennukikere oli peamiselt metallist (alumiiniumist). Tiibadel on kahepoolne nurk, mis on tavaliselt 1 kraadi all. Topeltkontrollerid olid Cessna 152 mudelis kohustuslikud, kuna lennukis olid topeltkontrollerid baasvarustuses. Tagatiibade maksimum väljamineku nurk on 30 kraadi ja need tulevad välja elektrilise kontrollseadiste abiga. Cessna 152 on varustatud kolmnurgakujuliste fikseeritud telikutega. Ninatelik asub mootori all ja põhitelik asub tiiva all. Ninatelik võib pöörata kuni 8 kraadi, et käitada lennukit maa peal. Pidurite süsteem asub põhitelikus ja on kontrollitav kogu süsteem. Rattaid saab eraldi kontrollida. Cessna 152-l on seisupidurid, mida aktiveeritakse kokpitist. Kõige klassikalisem tüüp on kahe istekohaga kerglenduv õhusõiduk. Tavaline telik on fikseeritud ja kolmnurksel telikul on üks ninatelik ja kaks põhitelikut. Kahe istekohaga trikilennuk. Kokku toodeti 315 lennukit, millel olid +6/-3G sertifikaadid. Selle lennuki põhimõte on intensiivne manööverdamine. Lennukile anti sertifikaat 1977. aastal ja toodeti samal ajal (1978–1985) nagu tüüpi Cessna 152. Tüübil Cessna 152 on ainult kaks istekohta. See muudab lennuki kommertslennu jaoks ebapopulaarseks. Samas on paljud Cessna 152 lennukid isiklikus kasutuses Ameerikas ja Lõuna-Euroopas. Frawley, G. (s.a.). Cessna 150 & 152. The International Directory of Civil Aircraft, 1. The Cessna Pilot Association. (2006). 150/152 Model History. Cessna Pilots Association. Cessna Aircraft Company. (1979). Cessna 152 Pilot Operation Handbook. Cessna Aircraft Company. Smithsonian National Air and Space museum. (s.a.). Cessna 152 Aerobat. Cessna 152 Aerobat, 1. SKYbrary. (2011, september 23). CESSNA 152 Aerobat. CESSNA 152 Aerobat, 1.
Nojim Maiyegun

Nojim Maiyegun (17. veebruar 1941 Lagos – 26. august 2024) oli Nigeeria poksija. Ta sai I keskkaalus (kuni 71 kg) 1964. aasta Tōkyō olümpiamängude poksivõistlusel pronksmedali, kaotades poolfinaalis hilisemale hõbemedalivõitjale Joseph Gonzalesile (Prantsusmaa) ja jäädes edasisest medaliheitlusest välja. See oli Nigeeria poksijate ja üldse sportlaste esimene medal kaasaegsetelt olümpiamänguselt alates Nigeeria sportlaste debüüdist 1952. aastal. Ta poksis aprillist 1971 kuni detsembrini 1973 elukutselisena. Ta osales kokku 16 kohtumisel ning võitis neist 12 (neist 10 nokaudiga) ja kaotas 4 kohtumist. Ta asus seetõttu elama Austriasse. 18. suveolümpiamängude poksivõistlus. Tōkyō 1964. Tulemused inglise keeles Nojim Maiyegun veebisaidil Olympedia (inglise) Nojim Maiyegun lehel BoxRec. Inglise keeles
Balti Ekspress

Balti Ekspress oli rahvusvaheline kiirrongiliin marsruudil Tallinn–Tartu–Valga–Riia–Kaunas–Šeštokai–Varssavi. Liini eelkäija ENSV ajal oli Tallinn-Varssavi otsevagun,mis pandi käiku 29.maist 1989. Liin avati 22. mail 1993 ja suleti suure kahjumi tõttu 1997. aastal.Eesti Raudtee lõpetas liini tegevuse augustis 1998, tuues põhjuseks raudtee kehva seisukorra Lätis. Kuna Balti riikide rööpmelaius (laiarööpmeline raudtee, 1520 mm) erineb Poolas kasutatavast (standardrööpmeline raudtee, 1435 mm), tuli rongiga Varssavisse jõudmiseks istuda Šeštokai jaamas ümber teise rongi. 1995. aasta sõiduplaani järgi kestis sõit Tallinnast Varssavisse koos ooteaegadega kokku 22 tundi ja 15 minutit. Balti Ekspress lõpetab septembris; Ärileht, 10.06.1997 Rongide sõiduplaanid 1995a.[alaline kõdulink] Balti Ekspress korraldas reisijatele shokiturismireisi; Postimees, 16. juuli 1998
Bass (muusika)

Bass kirjeldab madala (võib öelda ka sügava) helisageduse, helikõrguse ja diapasooniga 16–256 Hz (C0 kuni C4) helisid ning basspille, mis tekitavad madalaid helisid diapasooniga C2-C4.
Sügavõpe

Sügavõpe ehk süvaõpe moodustab osa laiemast masinõppe meetoditest, mis põhinevad tehisnärvivõrkudel koos omadusõppega. Sügavõpe võib olla juhendatud, pool-juhendatud või juhendamata. Sügavõppes on mitmed lihtsate „protsessorite kihid“ ühendatud võrguks niiviisi, et süsteemi sisend läbib järjekorras kõiki kihte. Sellise arhitektuuri inspiratsiooniks oli silmade võrkkesta poolt tajutud valguse info töötlemine inimajus. Antud lähenemine võimaldab tajuda keerukamaid struktuure ilma vajaduseta suurte andmehulkade järele. Süvaõppe idee kohaselt korraldatakse õppimist kahel tasemel, sellest ka nimetus sügavaõpe. Suure hulga näidete põhjal leitakse ülemisel tasemel nende näidete seas küllalt sageli esinevad mustrid. Neid mustreid kasutades võib öelda, et nende mustrite ehk sisuliselt mõistete keeles, kirjeldatakse näited uuesti ära. Nii saadakse hoopis sisukamad ja lühemad näidete kirjeldused. Nüüd saab alumisel tasemel uuesti korraldada õppimist, kuid juba näidete palju paremaid kirjeldusi kasutades. Näiteks näotuvastuse puhul võivad ülemisel tasemel tekkida mustritena sellised mõisted nagu nina, silmad, suu, kõrvad jne. Neid uusi mõisteid kasutades ja neid iseloomustades saab alumisel tasemel nägusid kirjeldada. Näo kohta võib öelda näiteks, et see on väikese suu, kõvera ninaga ja suurte kõrvadega vms. Tegelikult pole põhjust arvata, et arvuti süvaõppe meetodil just sellised inimesele omased mõisted leiab (nina, suu jne.) Süvaõppe idee koos näidetega esitas 1970. aastal Mihail Bongard raamatus, mis ilmus nii vene kui inglise keeles. Süvaõppe head rakendused said võimalikuks alles käesoleval sajandil, mil arvutite võimsus on saanud piisavaks. Bengio, Y.; Courville, A.; Vincent, P. (2013). "Representation Learning: A Review and New Perspectives". IEEE Transactions on Pattern Analysis and Machine Intelligence. 35 (8): 1798–1828. arXiv:1206.5538. doi:10.1109/tpami.2013.50. PMID 23787338. S2CID 393948. Schmidhuber, J. (2015). "Deep Learning in Neural Networks: An Overview". Neural Networks. 61: 85–117. arXiv:1404.7828. doi:10.1016/j.neunet.2014.09.003. PMID 25462637. S2CID 11715509 Bengio, Yoshua; LeCun, Yann; Hinton, Geoffrey (2015). "Deep Learning". Nature. 521 (7553): 436–444. Bibcode:2015Natur.521..436L. DOI:10.1038/nature14539. PMID 26017442. S2CID 3074096. Mihail Bongard (1970). Pattern recognition. Spartan Books. Tehisintellekti algkursus
Berestõn

Berestõn (ukraina keeles Берестин) on linn Ukrainas Harkivi oblastis, Berestõni rajooni halduskeskus. Berestõn asub Harkivist umbes 88 km edelas. Asula on rajatud kindlusena 1731. aastal. Ukraina 2001. aasta rahvaloenduse andmetel oli Berestõni elanikest ukrainlasi 79,69%, venelasi 18,49%, valgevenelasi 0,54%, armeenlasi 0,21%, asereid 0,17%, tatarlasi 0,14%, grusiine 0,11% ja juute 0,04%. Красноград Навигатор Украина Національний склад міст Datatowel.in.ua
Artur Heinlaid

Artur Heinlaid (kuni 1927 Arthur Vassikas; 25. oktoober 1904 Pärsama vald, Saaremaa – 24. veebruar 1970 Tallinn) oli Eesti sõjaväelane (kapten, 1936) Ohvitseride andmekogu
Crossairi lend 498

Crossairi lend 498 lennuk Saab 340B registreerimistunnusega HB-AKK oli kahe turbopropellermootoriga lennuk, mis lendas Zürichi ja Dresdeni liinil. Lennuk tõusis õhku 10. jaanuaril 2000. aastal Zürichi lennuvälja lennurajalt number 28 kohaliku aja järgi 17.54. 2 minutit ja 17 sekundit hiljem läks lennuk pöörisesse ning toimus kokkupõrge maaga, milles hukkusid kõik 10 pardal viibinud inimest. Lennuk maandus 5 km lennujaamast eemal oleval tühjal põllul. Õnnetusse sattunud Saab 340B oli kahe turbopropellermootoriga kommertslennuk, millel oli 33 reisijakohta. Lennuki järgmine hooldusaeg pidi toimuma 31. jaanuaril 2000. aastal. Lennukit oli õnnetuse toimumise ajani hooldatud korrapäraselt. Lennuki käitajaks oli Crossair ja lennuk oli liisitud Cinderella Aviation LLC käest. Õnnetuse kindel põhjus on siiani teadmata. Lennuk tõusis õhku 17.54 ja 17.56 märkas lennujuhtimiskeskus manöövrit, mida ei olnud lennuplaanis. Nimelt vasaku manöövri asemel kaldus lennuk paremale. Lennujuht võttis ühendust ka lennuki kapteniga, kuid sealt tuli vastuseks vaid ,,Stand by“. Lennuk oli teadaolevalt tehniliselt korras. Samuti oli nii kaptenil kui ka esimesel ohvitseril piisavalt kogemust selle lennuki käitamiseks. Asjaolud, mis võisid õnnetuse põhjustada: Pardameeskond ei täitnud õhkutõusmisel kõiki nõudeid. Esimene ohvitser tegi sissekande FMS-i (Flight Management System), kuigi ta ei olnud sellist korraldust saanud. Kapten loobus võimalusest kasutada autopilooti instrumentaallennu tingimustes ja lennu intensiivse tõusu faasis. Kapten võis viia lennuki spiraalpöördesse, kuna oli kaotanud ruumilise taju. Esimene ohvitser ei võtnud spiraalpöördesse sattumisel selle vältimiseks ette vajalikke meetmeid. Lennuki pardal viibis õnnetuse ajal kümme inimest: kolm meeskonnaliiget ja seitse reisijat. Lennuki kapten oli Moldavian Airlinesist renditud piloot moldaavlane Pavel Gruzin, kellel oli lennutunde kokku 8452 ja neist Saab 340B lennukiga 1870 tundi. Lennuplaani kohaselt oli kapten see, kes täitis lennu ajal piloodi rolli. Kaptenile oli abiks Slovakkiast pärit esimene ohvitser Rastislav Kolesar. Lisaks oli pardal Prantsusmaalt pärit lennusaatja. Reisijate seas oli lisaks neli sakslast, üks prantslane, šveitslane ja hispaanlane. Aircraft Accident Investigation Bureau. (2002). Final Report of the Aircraft Accident Investigation Bureau on the accident to the Saab 340B aircraft, registration HB-AKK of Crossair flight CRX 498 on 10 January 2000 near Nassenwil/ZH. Federal Department of the Environment,  Transport, Energy and Communications. https://www.sust.admin.ch/inhalte/AV-berichte/1781_e.pdf
Alfred Nõmmik

Alfred Nõmmik (22. august 1905 Tuhalaane vald, Viljandimaa – 17. juuli 1999 Tallinn) oli Eesti sõjaväelane (kapten, 1937).
Konstantin Reitel

Konstantin Reitel VR II/3 (31. jaanuar 1895 Rakvere – 15. veebruar 1951 Hamburg) oli Eesti sõjaväelane (kolonelleitnant, 1936).
Ümarvesilood

Ümarvesilood on vesiloodi liik, millega on võimalik määrata pinna tasasust kahes mõõtmes. Tavalised silindrilised vesiloodid on ühemõõtmelised. Ümarvesiloodi kasutatakse enamasti seadmetel, mida tuleb hoida tasapinna suhtes risti ning liikumatult. Loodi mull on ümmarguse kujuga ja mulli kohal asuval klaasil on kontsentrilised ringid. Ühendkuningriigi maamõõtjad nimetavad ümarloodi circular bubble. Ümarvesiloodi kasutavad maamõõtjad geodeesias statiivi tsentreerimiseks. Vesiloodi mulli kasutatakse instrumendi ligikaudseks tasandamiseks kahes mõõtmes, tehes sellega instrumendi kinnitusaluse tasasemaks. Instrumendi keeramisega korratakse protsessi, et saavutada võimalikult täpne tasasus. Ümarvesiloodi kasutavad ka tislerid, et töödeldav pind oleks totaalselt vertikaalne või horisontaalne. Tislerite ümarvesiloodid on tehtud puidust, näiteks roosipuust, eebenipuust ja mahagonipuust. American Society of Civil Engineers (1994). Glossary of the Mapping Sciences. New York: ASCE Publications. Lk 581. Bob Vila. "Levels". Vaadatud 18.05.2020.
Elmar-Arthur Urm

Elmar-Arthur Urm (28. juuni 1895 – 16. jaanuar 1942) oli Eesti sõjaväelane (kaptenleitnant, 1940), Eesti merekindluste Naissaare Komandantuuri Naissaare komandant.
US Airways

US Airways (varem USAir) oli Ameerika suur lennufirma, mis lõpetas individuaalse tegevuse 2015. aastal, kui Föderaalne Lennundusvalitsus andis loa US Airwaysil ja American Airlinesil ühineda üheks firmaks. 13. juulil 2015 teatas US Airways, et 17. oktoobril 2015 loobutakse US Airwaysi brändinimest. Sellel kuupäeval toimus ka US Airwaysi viimane lend, mida kutsutakse Flight 1939-ks (ehk lennuks 1939). Ettevõte alustas tegevust 1939. aastal nimega All American Aviation. Algusaastatel veeti posti ja mitmesuguseid saadetisi mägistes piirkondades Pennsylvania ja Lääne-Virginia osariigis. Reisijate veoga tehti algust 1949. aastal ning järgnevate kümnendite jooksul laieneti üheks suurimaks lennufirmaks Põhja-Ameerikas. 1979. aastal sai lennufirma nimeks USAir ja mitme väiksema lennuettevõtte ülevõtmise järel pandi 1997. aastal ettevõtte nimeks US Airways. 2001. aasta terrorirünnakud New Yorgis tõid kaasa suure kaose USA lennunduses. Sellest tulenevalt oli US Airways kahjumis ja kahel aastal (2002 ja 2004) koguni pankrotis. Ettevõte leidis rahastajad ning peagi suudeti olla taas toimiv ettevõte. 2013. aasta 14. veebruaril teatati, et US Airways ja American Airlines plaanivad ühineda üheks suureks lennufirmaks. Lepiti kokku, et uue ettevõtte nimeks jääb American Airlines, kuid suur osa ettevõtte juhtimisest jääb US Airwaysi juhtidele. 2015. aastal sai ühinemine ametlikult teoks, mis tähendas US Airwaysi ajastu lõppu. US Airwaysi viimane lend toimus 17. oktoobril 2015. Viimast lendu kutsuti nimega Flight 1939, kuna lennuettevõte asutati just aastal 1939. Viimane lend kulges Philadelphiast San Franciscosse. Selle teekonna jooksul tehti vahemaandumised Charlotte’is ja Phoenixis, misjärel maanduti San Franciscos. "US Airways". Encyclopaedia Britannica. 2015. Suurkask, Heiki. "Üks maailma suuremaid lennufirmasid suleb uksed: US Airwaysi lennud saavad otsa". Forte – Delfi. "AMERICAN AIRLINES AND US AIRWAYS TO CREATE A PREMIER GLOBAL CARRIER -- THE NEW AMERICAN AIRLINES". Originaali arhiivikoopia seisuga 16. veebruar 2013. Mutzabaugh, Ben (16. oktoober 2015). "US Airways' final flight closes curtain on another major airline". USA TODAY.
Olümpia medalivõitjad ujumises (mehed)

See on olümpiamedalistide täielik loetelu meeste ujumises. See nimekiri on osa olümpiamängude ujumise medalivõitjate nimekirjast. Ta loetleb kõik suveolümpiamängude ujumisvõistluste medalivõitjad. Nimekiri on jaotatud võistluste järgi, mis on praegu olümpiamängude võistlusprogrammi osa, ja võistluste järgi, mida enam ei korraldata. 1896. ja 1900. aasta olümpiamängudel kuldmedaleid ei antud. Võitja sai hõbeda, teine ​​pronksmedali, kolmas läks tühjade kätega. Allpool olevas loendis kasutatakse tänapäeval tavalist skeemi, nii et kõik tulemused oleksid võrreldavad. 1906. aasta olümpiamängudel puudub ametlik staatus. Sel põhjusel ei kaasata tulemusi medalivõitjate loendisse ega riikide edetabelisse. Märkus: alates 1992. aastast on eelvoorudes ujunud sportlased, kuid mitte finaalis võistkonda pääsenud ujujad saanud medaleid ka siis, kui nende võistkond jõudis finaalis kolme parema hulka. Märkus: alates 1992. aastast on eelvoorudes ujunud sportlased, kuid mitte finaalis võistkonda pääsenud ujujad saanud medaleid ka siis, kui nende võistkond jõudis finaalis kolme parema hulka. Märkus: alates 1992. aastast on eelvoorudes ujunud sportlased, kuid mitte finaalis võistkonda pääsenud ujujad saanud medaleid ka siis, kui nende võistkond jõudis finaalis kolme parema hulka. Ujumine olümpiamängudel Olümpia medalivõitjad ujumises (naised) Ujumise olümpiarekordid Ujumise maailmarekordid
Peenar

Peenar (inglise keeles bedding; garden plot) on piiritletud ala aias või pargis, mis on ette valmistatud taimede kasvatamiseks. Peenras võib kasvatada nii ilutaimi kui ka saagitaimi. Peenrakastid on tavaliselt tehtud puidust, kivist või betoonist ja võivad olla eri pikkuse ja kujuga. Peenrakastidega tõstetakse muld näiliselt tavalisest maapinnast kõrgemale, see on eriti hea külma kliima puhul, sest nii soojeneb muld kiiremini. Peenrakastid on kasulikud, sest ei soodusta umbrohu teket ja pikendavad kasvuperioodi. Maapinnast kõrgemal paiknevad istutuskastid jäävad jalgrajalt kõrvale ning seetõttu ei teki kokkusurutud mulda, mis häiriks taimede kasvamist. Lillepeenrad asetsevad tavaliselt maapinnal. Peamine eesmärk on muuta aeda kaunimaks. Köögiviljapeenraks peetakse peenart, kus kasvatatakse taimi inimese tarbeks, enamasti toiduks. Tavaliselt kasvatatakse tarbepeenral maitsetaimi ja juurvilju. Piiritletud peenrad on tavaliselt istutatud aia, hoonete või teede äärde. Enamasti on loodud esteetilisel otstarbel. Kiviktaimla on iluaia osa, kus korrapäraselt või vabalt paigutatud looduslike kivide vahel kasvatatakse peamiselt mägiste või kiviste alade taimi. Peenra rajamiseks tuleb kõigepealt valida istutusala asukoht, mis vastab taimede nõudmistele valguse osas. Ala pinnavorm võiks olla tasane, nii jaotub vesi pinnal ühtlaselt. Mulla testimine annab ülevaate mulla koostisest. Tuleb veenduda, et taimed valitakse aeda mullastiku- ja valgustingimusi arvestades. Kõik taimed, millel on samad kasvutingimused, sobivad üksteise kõrvale. Valitud ala tuleb seejärel puhastada umbrohust ning valmistada ette vastavatele taimedele vajalike toitainete ja väetisega. Järgmiseks tuleb mulda kaevata augud või vagu, mis on kuni 50 cm sügavune. Samuti tuleb mulda kobestada, et seal poleks tükke. Tuleb lisada väetis ja istutatavad seemned ning katta need õrna mullakihiga. Pealeaetava mulla paksus sõltub taimedest ning järgida tuleb just liigile vastavaid nõudeid. Sibulate istutamise puhul peab mugula pealmine osa olema 3-4 cm sügavusel õrna mullakihi all. See jälle oleneb istutavast taimest. Pinnast tuleb regulaarselt kasta, et muld ei oleks kuiv. Kõrgpeenar https://www.collinsdictionary.com/dictionary/english/flowerbed https://www.gardeningknowhow.com/ornamental/flowers/fgen/using-flowers-to-create-borders.htm http://eki.ee/dict/ekss/index.cgi?Q=kiviktaimla https://www.wikihow.com/Prepare-a-Garden-Plot Püsilillepeenra rajamine
Adam and the Ants

Adam and the Ants oli 1970. aastate lõpul ja 1980. aastate alguses Adam Anti eestvedamisel tegutsenud inglise rokkmuusikaansambel. Nende esimene kunstiline juht oli Malcolm McLaren. 1980. aastal ilmunud albumi "Kings of the Wild Frontier" ilmumise järel saavutas bänd suure populaarsuse oma sipelgamuusikaks nimetatud stiiliga, korraldades ilma plaadifirma toeta Suurbritannia tuuri. "Ants Invasion" tuur lennutas edetabelitesse sellised hitid nagu "Dog Eat Dog", "Antmusic" ja "Kings of the Wild Frontier". Ansambli populaarseim album oli 1981. aastal ilmunud "Prince Charming". Bändi liikmed torkasid silma romantismiajastu riietuse ja tugevasti meigitud välimusega.
Oru mõis (Viru-Nigula)

Oru mõis (saksa keeles Orromois) oli Aseri mõisa karjamõis Viru-Nigula kihelkonnas Virumaal.. Oru mõis (Viru-Nigula) Rahvusarhiivi Eesti ala mõisate registris (vaadatud 07.05.2020) Oru mõis (Viru-Nigula) Rahvusarhiivi Eesti ala mõisate registris
Rannamõisa mõis (Viru-Nigula)

Rannamõisa mõis (saksa keeles Strandhof) oli Kalvi mõisa karjamõis Viru-Nigula kihelkonnas Virumaal.. Rannamõisa mõis (Viru-Nigula) Rahvusarhiivi Eesti ala mõisate registris (vaadatud 07.05.2020) Rannamõisa mõis (Viru-Nigula) Rahvusarhiivi Eesti ala mõisate registris
Nõiamärgid

Nõiamärgid olid rahvausundis maagilise tähendusega märgid, loodus- ja üleloomulike jõudude sümbolid. Kogu maailmas on kasutatud nõiamärke juba alates esiajast. Märke tehti kaitseks kurja (pahatahtlik nõidus, haigused, õnnetused jms) vastu. Märke tehti ehitistele ja esemetele ka jumalustele pühendamiseks või neid vaimude kaitse alla andmiseks. Nõiamärkideks olid põhiliselt kujundid (ring, rist, kolmnurk jne), mis sümboliseerisid üleloomulikke jõude, aga ka kujundite kombinatsioonid. Neid joonistati, põletati, lõigati või kanti muul moel vastavale objektile: hoonele või hooneosale, tarbe- või tööriistale, ka loomale. Nõiamärke võis teha ka käega. Rohkesti olid nad levinud rahvapärases ornamendis, kus neil aga polnud erilist maagilist tähendust. Nõiamärkideks võisid olla ka looma- või taimemotiivid (madu, tootem). Eestlastel olid tuntumad nõiamärgid: rist - sel oli kaitsev tähendus, ühtlasi oli ta ka üldise õnne märk. viiskand - pikse sümbol, kaitse kahjutule eest, ka inimese elutuli kaheksakand - kaitses hinge ja kodu eksimiste eest. Teised nõiamärgid: silmusnelinurk - maagilise hoiatuse ja toetuse, aga ka manala märk triskele - päikese ja aja kulgemise sümbol, kurja eemale peletaja kolmnurk - viljakuse, kasvu ja kodu kaitse märk svastika - märk, mida kasutati haiguse, nõiduse ja vanatühja vastu ring - päikesesümbol, piiratud ning kaitstud tsooni märk. nõiasõnad nõiavits nõid nõidus Eesti Entsüklopeedia [1] vaadatud 06.05.2020 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 185 Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 129 Kiri, märgid ja värvid [2], Epp Margna Õnnemärgid, nõiamärgid Eesti Rahva Muuseum Rahvuslikud ornamendid
Bisera Turković

Bisera Turković (sündinud 8. detsembril 1954 Sisakis) on Bosnia ja Hertsegoviina diplomaat ja poliitik. Ta oli 23. detsembrist 2019 kuni 25. jaanuarini 2023 Bosnia ja Hertsegoviina välisminister. Ta lõpetas 1979. aastal Sarajevo ülikooli õigusteaduse erialal. 1987. aastal lõpetas ta Melbourne'is La Trobe Ülikooli kriminalistika erialal ja 1995. aastal sai ta doktorikraadi rahvusvaheliste suhete ala California Miramari Ülikoolist San Diegos. Aastatel 1979–1980 töötas ta juristina pangas. Aastatel 1980–1981 töötas ta õpetajana erakoolis, 1981–1984 Sarajevos ehitusettevõttes Integral. Seejärel asus ta Austraaliasse. Aastatel 1985–1991 töötas ta õppejõuna Melbourne'i Kuninglikus Tehnoloogiaülikoolis; lisaks töötas ta aastal 1990 külalisõppejõuna Kuala Lumpuris Rahvusvahelises Malaisia Islami Ülikoolis. 1991. aastal pöördus ta tagasi Jugoslaaviasse. Aastatel 1991–1992 töötas ta toimetajana Hayat TV-s. Aastatel 1994–1996 töötas ta õppejõuna Kesk-Euroopa Ülikoolis Budapestis. Ta oli esimene määratud Bosnia ja Hertsegoviina suursaadik. Aastatel 1993–1994 oli ta Bosnia ja Hertsegoviina suursaadik Horvaatias, aastatel 1994–1996 Ungaris. Aastatel 1996–2000 ja 2004–2005 oli ta suursaadik OSCE, ÜRO ja teiste rahvusvaheliste organisatsioonide juures Viinis. Aastatel 2005–2009 oli ta suursaadik USA-s (ning mitteresidentse suursaadikuna Mehhikos ja Brasiilias). Aastatel 2012–2015 oli ta suursaadik Belgias ja Luksemburgis. Aastatel 2015–2018 oli ta eriülesannetega suursaadik. Aastatel 2018–2019 oli ta suursaadik Kataris. Enamikus maades pidas ta ka loenguid kohalikes ülikoolides. Bisera Turković on lahutatud ning on kolme lapse ema. "Ministrica vanjskih poslova Bisera Turković". vijeceministara.gov.ba. Originaali arhiivikoopia seisuga 13. juuni 2020. Vaadatud 13. juunil 2020.